Seuntjie verdrink in KZNŉ 10-jarige seuntjie het Vrydag in Gamalake naby Margate in KwaZulu-Natal verdrink. “Dit wil voorkom of die seuntjie in die vloedwater beland en toe in ŉ stormwaterafvoerpyp beland het,” het Chris Botha, woordvoerder van Netcare911, gesê. “Paramedici het die seuntjie uit die afvoerpyp gehaal.” Paramedici het omstreeks 09:00 vir meer as ŉ uur lank tervergeefs probeer om die seuntjie by te bring. Hy is op die toneel dood verklaar.